EkBass/fiwiki-20250220-pages-articles huggingface dataset:
Last Night in Soho

Last Night in Soho on vuonna 2021 ensi-iltansa saanut brittiläinen psykologinen kauhuelokuva, jonka on ohjannut ja osin käsikirjoittanut Edgar Wright. Sen pääosia esittävät Thomasin McKenzie, Anya Taylor-Joy, Matt Smith, Michael Ajao, Diana Rigg ja Terence Stamp. Elokuva jäi Riggin ja Margaret Nolanin viimeiseksi, sillä he molemmat kuolivat vuonna 2020. Elokuva on omistettu Riggille. Elokuva kuvattiin touko-elokuussa 2019 ja kesä-elokuussa 2020. Last Night in Soho sai maailmanensi-iltansa Venetsian elokuvajuhlilla 4. syyskuuta 2021 ja teatteriensi-iltansa 29. lokakuuta 2021. Elokuva sai pääosin positiivisen vastaanoton kriitikoilta, jotka kehuivat sen lavastusta, kuvausta sekä McKenzien, Taylor-Joyn ja Riggin roolisuorituksia, mutta kritisoivat käsikirjoitusta. == Juoni == Maaseudulla isoäitinsä kanssa asuva, 60-luvun muodista ja musiikista kiinnostunut Eloise Turner (Thomasin McKenzie) saa tietää päässeensä opiskelemaan muotisuunnittelua Lontooseen. Eloisella on erikoinen kyky nähdä edesmennyt äitinsä sekä siirtyä 60-luvun Sohoon, missä hän kohtaa sädehtivän, laulajanurasta haaveilevan Sandien (Anya Taylor-Joy). Neonvalojen ja glamourin täyteisen pinnan alla kaikki ei kuitenkaan ole sitä miltä näyttää, ja pian näyt menneisyydestä alkavat pirstoutua entistä synkemmiksi. == Näyttelijät == == Arvosteluja == Arvosteluja keräävän Rotten Tomatoes -sivuston mukaan 75% kriitikoista on antanut elokuvalle positiivisen arvosanan keskiarvolla 6,9/10. Keräys perustuu 297 arviointiin. Metacriticissä elokuvalla on 60 pistettä 100:sta. Keräys perustuu 55 arvosteluun. The Hollywood Reporter -lehden David Rooney kutsui elokuvaa äärimmäisen nautinnolliseksi sekä kehui miten elokuva sekoittaa eri genrejä. Vanity Fair -lehden Richard Lawson oli paljon kriittisempi elokuvaa kohtaan, ja kutsui sitä kömpelöksi kauhupastissiksi sekä kritisoi sen käsikirjoitusta ja tasapainoilua kauhun ja komedian välillä. Episodi Jouni Vikman Muropaketti Helinä Laajalahti Helsingin Sanomat Pertti Avola Hufvudstadsbladet Martina Moliis-Mellberg Katso Tuomas Riskala == Lähteet == == Aiheesta muualla == * Viralliset kotisivut * * * Luokka:Vuoden 2021 brittiläiset elokuvat Luokka:Brittiläiset kauhuelokuvat Luokka:Brittiläiset jännityselokuvat Luokka:Psykologiset kauhuelokuvat Luokka:Edgar Wrightin ohjaamat elokuvat Luokka:Edgar Wrightin käsikirjoittamat elokuvat Luokka:Elokuvat prostituutiosta Luokka:Elokuvat aikamatkustuksesta Luokka:Sarjamurhaajaelokuvat Luokka:Universal Picturesin elokuvat Luokka:Elokuvat muotimaailmasta
Pjotr Jakubovitš

Pjotr Filippovitš Jakubovitš (1860–1911) oli venäläinen kirjailija. Hän istui poliittisista syistä kolme vuotta Pietari-Paavalin linnoituksessa ja oli 1887–1899 pakkotyössä Siperiassa. Hän julkaisi 1895 siperialaisten vankien elämästä huomiota herättäneet ja kiitosta saaneet kertomuksensa Hyljättyjen maailmassa (ei suom.) ja Elämän lapsipuolet (ei suom.). Hän oli myös tunnettu lyyrinen runoilija.Jakubovitš, Petr Filippovitš, Tietosanakirja osa 3, palsta 1265, Tietosanakirja Osakeyhtiö 1911 == Lähteet == ==Aiheesta muualla== Luokka:Venäläiset kirjailijat Luokka:Vuonna 1860 syntyneet Luokka:Vuonna 1911 kuolleet
Ivan Jakuškin

Ivan Dmitrijevitš Jakuškin (1793–1857) oli venäläinen sotilas vanhaa venäläistä ylimyssukua ja dekabristi. Hän osallistui kaartinupseerina sotaan Napoleonia vastaan. Sotaretken aikainen oleskelu ulkomailla paljasti hänelle, samoin kuin monelle muullekin venäläiselle upseerille, kotimaan olojen kierouden. Saattaakseen Venäjälle perustuslaillisen hallituksen ja poistaakseen maaorjuuden Jakuškin perusti yhdessä Nikita Muravjevin, Sergei Muravjev-Apostolin ja ruhtinas Sergei Trubetskoin kanssa Pelastuksen liiton (Sojuz spasenija). Intomielisyydessään hän 1817 aikoi surmata keisari Aleksanteri I:n, kun eräs hänen toverinsa ilmoitti valheellisesti keisarin aikovan luovuttaa muutamia valtakunnan osia Puolalle ja siirtävän pääkaupungin Varsovaan. Omalla maatilallaan Smolenskin läänissä hän koetti, tosin menestyksettä, toteuttaa talonpoikien vapautusta. Yhteisen hyvän liitossa (Sojuz blagodenstvija), joka oli uudestaan muodostettu Pelastuksen liitosta, Jakuškin oli innokkaimpia jäseniä. Aleksanteri I:n kuoltua hän joulukuussa 1825 yritti estää kaartinrykmenttejä ja liiton jäseniä vannomasta uskollisuutta Nikolai I:lle sekä vapauttaa vangitut toverinsa, mutta hän joutui itse vangiksi. Hänet tuomittiin ensin neljän muun kapinallisen kanssa vankilaan Ruotsinsalmen merilinnoituksen Fort Slava -linnakkeeseen, jossa hän oli vangittuna elokuusta 1826 lokakuuhun 1827.Midy 1993, s. 393. Tämän jälkeen hänet siirrettiin kovaan pakkotyöhön Siperiaan, josta hän 1856 armahdettuna sai palata Moskovan kuvernementtiin. Täällä hän saneli merkilliset muistelmansa, jotka ensi kerran ilmestyivät Lontoossa 1862. == Lähteet == * Midy, Isabelle: Dekabrister på fästning i Finland. Teoksessa Historisk Tidskrift för Finland 3/1993. Historiska föreningen r.f., Helsingfors 1993, sivut 389–409. == Viitteet == ==Aiheesta muualla== *Jakusjkin, 1. Ivan Dmitrijevitj, Nordisk familjebok Luokka:Venäläiset sotilaat Luokka:Vuonna 1793 syntyneet Luokka:Vuonna 1857 kuolleet
Läntisen maanpuolustusalueen esikunta

Läntisen maanpuolustusalueen esikunta (LMPAE) oli Suomen puolustusvoimien pääesikunnan alainen aluehallintoviranomainen tehtävänään koordinoida ja ohjata maanpuolustusalueen toimintaa ja sen henkilöstön ja määrärahojen käyttöä. Se oli Läntisen maanpuolustusalueen komentajan johtoesikuntana. Esikunta muodostettiin 1. tammikuuta 1993 Hämeenlinnassa Etelä-Suomen sotilasläänin esikunnasta ja lakkautettiin 31. joulukuuta 2007.joukko- osastoperinteet s. 126-127 == Komentajat == Esikuntaa johti esikuntapäällikkö, jossa tehtävässä olivatjoukko-osastoperinteet s. 127: *eversti Olli Heiskanen 1993–1994 *eversti Tapio Partanen 1994–1996 *eversti Tauno Ylänne 1996–1998 *prikaatikenraali Ilkka Kylä-Harakka 1998–1999 *prikaatikenraali Pentti Airio 2000–2002 *prikaatikenraali Ilkka Aspara 2003–2005 *prikaatikenraali Juha- Pekka Liikola 2005-2007 ==Lähteet== * === Viitteet === Luokka:Läntinen maanpuolustusalue Luokka:Hämeenlinna
Jacques Jasmin

Jacques Jansemin, myös Jasemin, Jansemin, Jacques Jasmin, alkujaan Jacques Boé, (6. maaliskuuta 1798 Agen, Ranska – lokakuu 1864 Agen, Ranska) oli ranskalainen runoilija, joka kirjoitti oksitaaniksi. Hän harjoitti parturin ammattia, mitä jatkoi senkin jälkeen, kun hänet oli nimitetty kunnialegioonan ritariksi 1843. Hän esitti itse suurella miimisellä taidolla gascognelaisella murteella kirjoitettuja runojaan, Pariisissakin, keisarillisessa hovissa. Etupäässä hänelle onnistui puoleksi liikuttava, puoleksi leikkisä epiikka. Kansanomainen hilpeys ja lapsellinen sävy luovat hänen runoihinsa miellyttävän leiman. Näistä mainittavia ovat koominen sankarirunoelma Lou chilibari (1825) sekä runoteokset L’abuglo del Castel-Cuilié (1835), Françouneto (1840), Lous dus frays bessous (1847). == Lähteet == ==Aiheesta muualla== Luokka:Ranskalaiset runoilijat Luokka:Vuonna 1798 syntyneet Luokka:Vuonna 1864 kuolleet
New Londonin piirikunta

New Londonin piirikunta () on Yhdysvaltojen Connecticutin osavaltiossa sijaitseva piirikunta. Sen väkiluku oli 265 206 vuonna 2019. Piirikunnan väkiluvultaan suurin kunta on Norwichin kaupunki. John Winthrop nuorempi perusti piirikunnan vuonna 1646. == Lähteet == == Aiheesta muualla == Luokka:Connecticutin piirikunnat
Juminkeko (kulttuurikeskus)

Juminkeko on Kuhmossa sijaitseva Juminkeko-säätiön ylläpitämä kulttuurikeskus, joka perustettiin hallinnollisesti vuonna 2001. Sen edeltäjä oli Kuhmon Kulttuurikornitsa. Säätiön tehtäviin kuuluu Kalevalaan liittyvän kulttuuriperinteen vaaliminen, kulttuurivaihto Karjalan tasavallan ja Suomen välillä ja kansainvälinen kulttuurivaihto Kalevalaan liittyvissä asioissa. Säätiö järjestää näyttelyitä ja erilaisia tilaisuuksia sekä Juminkeossa että eri puolilla Suomea ja Karjalaa. Kirjailijavierailut, kiertävät näyttelyt sekä kansanperinneryhmien ja orkesterien kiertueet ovat toiminnan arkipäivää. Kulttuurikeskus toteuttaa sekä yksinään että yhteistyökumppaniensa kanssa erilaisia hankkeita, jotka ulottuvat sisältötuotannosta ja muusta julkaisutoiminnasta perinteen keruuseen sekä arkistointiin ja Vienan runokylien elvytystoimintaan asti. Juminkeko toimii myös valtakunnallisena lastenkulttuurikeskuksena perinnekulttuurin alalla. Juminkeossa on järjestetty myös seminaareja, muun muassa suomalais-ugrilaisia kulttuuripääkaupunkeja koskeva seminaari, joka järjestettiin yhteistyössä Sukukansojen ystävät -yhdistyksen kanssa. Kulttuurikeskus palvelee yleisöä tarjoamalla Kalevalaan ja karjalaiseen kulttuuriin liittyviä näyttelyitä, ohjelmia ja tilaisuuksia. Se järjestää myös kulttuurimatkoja Vienan Karjalaan yhteistyökumppaneidensa kanssa. Juminkeosta voi ostaa Kalevala- ja Karjala-aiheista kirjallisuutta sekä muistoesineitä ja koruja. Juminkeossa voi tutustua yhteen maailman laajimpiin kuuluvaan Kalevala-kokoelmaan. Auditoriossa voi katsoa omana tuotantona valmistettuja av-ohjelmia muun muassa Kalevalan synnystä, karelialismista, Elias Lönnrotin toiminnasta ja vienalaisesta runonlauluperinteestä. Ohjelmista on useita kieliversioita. Juminkeko-säätiö julkaisee kirjoja, CD-levyjä ja multimediaohjelmia. Säätiön toimintaa johtaa asiantuntijahallitus, johon kuuluivat vuonna 2020 * Kirjailija Markku Nieminen, puheenjohtaja * Professori Pekka Laaksonen, varapuheenjohtaja * Tutkija-muusikko Taito Hoffrén * Elokuvaohjaaja Lasse Naukkarinen * Folkloren tutkija Eila Stepanova * FT, arkeologian dosentti Pirjo Uino. Sittemmin Hoffrén korvasi Markku Niemisen puheenjohtajana ja varapuheenjohtajaksi nousi taideseppä-kuvanveistäjä Antti Nieminen. Laaksonen on jäänyt pois hallituksesta. Hallitukseen on astunut tutkija-kääntäjä FT Bui Viet Hoa ja Gallen-Kallelan Museon johtaja Tuija Wahlroos. Markku Nieminen on kunniapuheenjohtaja. == Lähteet == Luokka:Suomen kulttuurikeskukset Luokka:Kalevala Luokka:Kuhmo
Vedenpaisumus (täsmennyssivu)

Vedenpaisumus tarkoittaa seuraavia asioita: * Tulva, vedenpinnan nousuun liittyvä luonnonmullistus * Vedenpaisumus, kertomus Raamatun Vanhassa testamentissa * Vedenpaisumusmyytit, kertomuksia tulvista * Vedenpaisumus, suomalaisyhtye Aknestikin vuonna 2001 julkaistu studioalbumi * Vedenpaisumus, Philip Pullmanin vuonna 2019 julkaistu romaani.
Kerimäen lukio

Kerimäen lukio oli ensin Kerimäen kunnassa ja myöhemmin Savonlinnan kaupungin Kerimäen pitäjässä, Kerimäen koulukeskuksessa toiminut lukio. Sen toiminta lakkautettiin 1. elokuuta 2018. Ennen lukion lopettamista Kerimäen lukion opiskelijat olivat useamman vuoden ajan virallisesti Savonlinnan lyseon lukion opiskelijoita. Ennen vuoden 2013 kuntaliitosta Savonlinnan lyseon lukion Kerimäen toimipisteeksi nimetyssä Kerimäen lukiossa opiskeli 72 lukiolaista. Lukion loppuvuosina Kerimäen lukion 1. ja 2. vuosikurssien opiskelijat opiskelivat Kerimäellä ja 3. vuosikurssin opiskelijat Savonlinnan lyseon lukiolla kantakaupungissa. Tällä järjestelyllä Kerimäen toimipisteen opiskelijamäärä putosi syyslukukaudella 2017 alle 20:n. ==Lähteet== Luokka:Savonlinnan lukiot Luokka:Kerimäki
Helsingin sotilaslääni

Helsingin sotilaslääni (HELSL) oli Läntisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 Helsingin sotilaspiiristä. Sotilaslääni lakkautettiin 31. joulukuuta 2007, jolloin sen tehtävät siirrettiin perustetulle Etelä-Suomen sotilasläänille ja Kaartin jääkärirykmentille.joukko-osastoperinteet s. 128-129 == Komentajat == Sotilasläänin komentajina olivat: * kenraalimajuri Raimo Jokinen 1993 – 1996 * kenraalimajuri Karl-Gustav Muromaa 1996 – 1998 * kenraalimajuri Ahti Vartiainen 1998 – 2003 * kenraalimajuri Jan Laukka 2003 – 2006 * kenraalimajuri Jaakko Oksanen 2006 – 2007 ==Lähteet== * === Viitteet === Luokka:Sotilasläänit Luokka:Helsinki Luokka:Läntinen maanpuolustusalue
Hämeen sotilaslääni

Hämeen sotilaslääni (HÄMSL) oli Läntisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 yhdistämällä Hämeenlinnan, Lahden ja Tampereen sotilaspiirit. Sotilaslääni lakkautettiin 31. joulukuuta 2007, jolloin sen tehtävät siirrettiin Kanta-Hämeen, Päijät- Hämeen ja Pirkanmaan aluetoimistoille.joukko-osastoperinteet s. 130-131 == Komentajat == Sotilasläänin komentajina olivat: * kenraalimajuri Jaakko Aatolainen 1. tammikuuta 1993 – 29. helmikuuta 1996Pura 2007 s. 23 * prikaatikenraali Antti Numminen 1. maaliskuuta 1996 – 31. joulukuuta 2001Pura 2007 s. 79 * eversti Kari Siljander 1. tammikuuta 2002 – 31. joulukuuta 2004Pura 2007 s. 175 * eversti Veli-Pekka Parkatti 1. tammikuuta 2005 – 31. joulukuuta 2007Pura 2007 s. 279 ==Lähteet== * * === Viitteet === Luokka:Sotilasläänit Luokka:Hämeenlinna Luokka:Läntinen maanpuolustusalue
Keski-Suomen sotilaslääni

Keski-Suomen sotilaslääni (KESSL) oli Läntisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 Sisä- Suomen sotilasläänistä ja Jyväskylän sotilaspiiristä ja siirrettiin Läntiseen maanpuolustusalueeseen 1. syyskuuta 1997. Sotilaslääni lakkautettiin 31. joulukuuta 2007, jolloin sen tehtävät siirrettiin Länsi-Suomen sotilasläänin alaisuudessa toimivalle Keski-Suomen aluetoimistolle.joukko-osastoperinteet s. 133-134 == Komentajat == Sotilasläänin komentajina olivat: * eversti Harri Virtapohja 1993 – 1996 * prikaatikenraali Kari Ilmari Savolainen 1996 – 1999 * eversti Osmo Kiiskinen 1999 – 2002 * eversti Timo Lehtonen 2002 – 2006 * everstiluutnantti Otso Heikkinen 2007 ==Lähteet== * === Viitteet === Luokka:Sotilasläänit Luokka:Jyväskylä Luokka:Läntinen maanpuolustusalue
Yungmiqu

Mihkku Heandarat Laiti (s. 1. elokuuta 2002 Utsjoki) taiteilijanimeltään Yungmiqu, on saamelainen rap-artisti ja tuottaja, joka räppää pohjoissaameksi ja suomeksi. Hän on joikannut ja laulanut kolmevuotiaasta asti ja soittaa klarinettia ja rumpuja. Peruskoulun jälkeen Laiti on opiskellut Saamelaisessa musiikkiakatemiassa (pohjoissaam. Sámi musihkkaakademiija). Hän julkaisi ensimmäisen kappaleensa "Lihkus It Dovdda Mu" elokuussa 2019. Laiti on tämän jälkeen julkaissut yhteensä neljätoista singleä ja tehnyt yhteistyötä useiden muiden saamelaismuusikoiden, kuten Áilu Vallen kanssa. Hän julkaisi ensimmäisen albuminsa Mo Don Oainnát Máilmmi helmikuussa 2023. Vuonna 2021 Laiti osallistui Talent Suomi -kilpailuun kappaleellaan "Ruoktu" (). Hän eteni kilpailussa semifinaalivaiheeseen asti, missä hän esitti kappaleensa "Suohpan" (). Ohjaaja Petteri Saarion tekemä dokumenttielokuva "Revontulten räppäri" kertoo Laitin elämästä. Sen ensiesitys oli 31. tammikuuta 2023 DocPoint- dokumenttielokuva festivaaleilla. == Diskografia == === Albumit === * Mo Don Oainnát Máilmmi (2023) === EP-levyt === * XIV// (2020, yhdessä Jezebron kanssa) === Singlet === Vuosi Single EP/Albumi Yhteistyö 2019 Lihkus It Dovdda Mu Acid Rain 2020 Vuordi Áigi Lea Guhki Hoerror 404 Jezebro Maid Jos It Áilu Valle Tarinoita Eläintarhasta 2021 Ruoktu Keski C Suohpan Anna Morottaja Niillas Holmberg 2022 HOLYFUCK Mo Don Oainnát Máilmmi 2023 Cokka gávtti! Jezebro Feasta Álgán DJ Moqi Savage BahčaBojá 2024 Juon 2024 Hardjoik DJ Moqi, BahčaBojá 2024 Šamána Amoc === Vierailijana === * Biti – "In Velge Oađe" (2024) == Lähteet == Luokka:Saamelaiset muusikot Luokka:Suomalaiset hip hop -artistit Luokka:Vuonna 2002 syntyneet Luokka:Elävät henkilöt
Petteri Kortelainen

Petteri Kortelainen (s. 8. marraskuuta 1994) on suomalainen Koskenkorvan Urheilijoita edustava pesäpalloilija. Hän on edustanut Superpesiksessä myös kasvattajaseuraansa Kankaanpään Mailaa. Kortelainen pelaa lyöjäjokerina. Toukokuussa 2023 hänet valittiin Superpesiksen kuukauden pelaajaksi. Kortelainen on pelannut ennen kauden 2020 alkua 138 Superpesiksen runkosarjaottelua. Näissä hän on lyönyt kuusi kunnaria ja 185 tavallista juoksua, tuonut 18 juoksua ja kerännyt 334 kärkilyöntiä. Kortelainen on pelannut kolme Superpesiksen alempaa pudotuspeliottelua. Näissä hän on lyönyt kaksi tavallista juoksua ja kerännyt kuusi kärkilyöntiä. Kortelainen on pelannut viisi Superpesiksen karsintasarjan ottelua. Näissä hän on lyönyt neljä tavallista juoksua ja kerännyt 14 kärkilyöntiä.http://www.pesiksenmaailma.fi/index.php/pelaajakortit?pelaajaid=6875&view;=pelaajakortti == Lähteet == Luokka:Suomalaiset pesäpalloilijat Luokka:Vuonna 1994 syntyneet Luokka:Elävät henkilöt
Turun ja Porin sotilaslääni

Turun ja Porin sotilaslääni (TUR JA PORSL) oli Läntisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 yhdistämällä Lounais-Suomen sotilaslääni ja Turun ja Satakunnan sotilaspiirit. Sotilaslääni lakkautettiin 31. joulukuuta 2007, jolloin sen tehtävät siirrettiin Varsinais-Suomen ja Satakunnan aluetoimistoille.joukko- osastoperinteet s. 135-137 == Komentajat == Sotilasläänin komentajina olivat: * kenraalimajuri Raimo Jokinen 1993 – 1997 * lippueamiraali Karl-Gustav Muromaa 1997 – 1998 * eversti Ahti Vartiainen 1998 * prikaatikenraali Jan Laukka 1998 – 2002 * lippueamiraali Jaakko Oksanen 2002 – 2006 * eversti Turkka Heinonen 2006 - 2007 ==Lähteet== * === Viitteet === Luokka:Sotilasläänit Luokka:Turku Luokka:Läntinen maanpuolustusalue
Shackelfordin piirikunta

Shackelfordin piirikunta () on Yhdysvaltojen Texasin osavaltiossa sijaitseva piirikunta. Sen väkiluku oli 3 265 vuonna 2019. Piirikunnan hallintokeskus ja väkiluvultaan suurin kunta on Albanyn kaupunki. Fort Griffinin linnoitus sijaitsee piirikunnassa. == Lähteet == == Aiheesta muualla == Luokka:Texasin piirikunnat
Užinskoje (järvi)

Užinskoje () on järvi Luoteis-Venäjällä Pihkovan alueen Outovan piirissä. == Maantietoa == Järvi on 2,9 kilometriä pitkä, 1,3 kilometriä leveä ja sen pinta-ala on 1,2 neliökilometriä eli 120 hehtaaria. Se sijaitsee reilun kilometrin Jammin () kirkonkylästä. Se on suuren kolmion muotoinen ja sen rannoilla on kuusi pientä niemeä, joiden välissä on eroosion muovaamat kaarevat rannat. Järvessä ei ole saaria ja sen keskisyvyys on 4 metriä. Syvänteessä on 11,5 metriä syvää. Järven ympäristö on metsämaata, joka on heikkapohjaista kangasmetsää. Järven rantoja seuraa tiet ja sen rannoilla on jonkin verran vapaa-ajan asutusta. Pohjoispuolella kauempana kulkee Remdan niemimaalle johtava tie. Sen itäpuolella sijaitsee pieni Jamokin () kylä. Itä- ja etelärannalla sijaitsee leirikeskukset. == Luontoarvoja == Järvessä elää ainakin hauki, särki, ahven, lahna, kuha, salakka, pasuri, sorva, kiiski, suutari, ruutana, säyne, made, mutakala, rantanuoliainen, toutain, törö, seipi, turpa, simppu, ankerias, vimpa, muikku ja siika, sekä jokirapua, jota on tuskin lainkaan. Järven pohja hiekkapohja, jonka päälle on laskeutunut mutaa. Rannat ovat rinteiset ja vedessä paikoin jyrkät. Hiekkarannat ovat paikoin kiviset. Metsästä on kaatunut puita rantaveteen. == Vesistösuhteita == Užinskoje sijaitsee Želtšan valuma-alueella ja se on Želtšan läpivirtausjärvi. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. Järven valuma-alueen koko on lähteestä riippuen 918 tai 763 neliökilometriä . Se on suuri, koska sen läpi virtaa Želtša. Joki laskee järven itärantaan, jonne se on muodostanut suiston. Želtša jatkaa länsipäässä kapenevan salmen kautta viereiseen Dolgojeen. Järven oma lähialue voidaan laskea Dolgojen valuma-alueesta erotuksena. Sen mukaan järveen laskee suoraan ojia 9,2 neliökilometrin alueelta. Užinskojen eteläpuolella sijaitsee Tobolki (), joka on kaksiosainen järvi. Užinskojen pohjoispuolella on kaksi pientä lampea. Želtša jatkaa Dolgojen jälkeen Velinoon, josta Želtša kääntyy lounaaseen ja laskee 22 kilometrin jälkeen Peipsijärveen. == Huomautuksia == == Lähteet == Luokka:Pihkovan alueen järvet Luokka:Želtšan valuma-alue Luokka:Outovan piiri
Uudenmaan sotilaslääni

Uudenmaan sotilaslääni (UUDSL) oli Läntisen maanpuolustusalueen alaisuudessa ollut sotilaslääni, joka muodostettiin 1. tammikuuta 1993 yhdistämällä Itä- ja Länsi-Uudenmaan sotilaspiirit. Sotilaslääni lakkautettiin 31. joulukuuta 2007, jolloin sen tehtävät siirrettiin perustetulle Etelä-Suomen sotilasläänille.joukko-osastoperinteet s. 138-140 Sotilaslääni perustettiin jo kolmannen kerran. Samalla nimellä aiemmin se oli ollut vuosina 1932-1939 ja 1952-1966.Waljakka 2007 s. 3 == Komentajat == Sotilasläänin komentajina olivatWaljakka 2007 s. 300: * eversti Erkki Silvo 1. tammikuuta 1993 – 30. marraskuuta 1994 * prikaatikenraali Olli Heiskanen 1. joulukuuta 1994 – 31. joulukuuta 1997 * eversti Jarmo Myyrä 1. tammikuuta 1998 – 30. huhtikuuta 2003 * eversti Kari Kasurinen 1. toukokuuta 2003 – 30. kesäkuuta 2006 * eversti Esko Vainio 1. heinäkuuta 2006 – 31. joulukuuta 2007 ==Lähteet== * * === Viitteet === Luokka:Sotilasläänit Luokka:Lohja Luokka:Läntinen maanpuolustusalue
Vaasan sotilaslääni

Vaasan sotilaslääni (VAASL) oli Läntisen maanpuolustusalueen alaisuudessa oleva sotilaslääni, joka muodostettiin 1. tammikuuta 1993 yhdistämällä Pohjanmaan sotilaslääni ja Vaasan, Kokkolan ja Seinäjoen sotilaspiirit. Sotilaslääni lakkautettiin 31. joulukuuta 2007, jolloin sen tehtävät siirrettiin perustetulle Pohjanmaan sotilasläänille.joukko-osastoperinteet s. 141-143 == Komentajat == Sotilasläänin komentajina olivatLaine 2010 s. 294: * eversti Jarmo Simola 1. tammikuuta 1993 – 30. marraskuuta 1994 * eversti Ari- Ilmari Iisakkala 1. joulukuuta 1994 – 30. kesäkuuta 1995 * prikaatikenraali Asko Kilpinen 1. heinäkuuta 1995 – 30. syyskuuta 1998 * eversti Kalle Ruutu 1. lokakuuta 1998 – 31. joulukuuta 2001 * eversti Jaakko Oksanen 1. tammikuuta 2002 – 31. elokuuta 2004 * kommodori Hannu Luukkonen 1. syyskuuta 2004 - 31. joulukuuta 2006 * eversti Jorma Aherto 1. tammikuuta - 31. joulukuuta 2007 (2009) ==Lähteet== * * === Viitteet === Luokka:Sotilasläänit Luokka:Vaasan historia Luokka:Läntinen maanpuolustusalue
Talampisilliini

Talampisilliini (C24H23SN3O6) on penisilliineihin kuuluva orgaaninen yhdiste. Sitä käytetään lääketieteessä antibioottina. ==Ominaisuudet ja käyttö== Talampisilliini on aihiolääke, jonka suoliston esteraasientsyymit hydrolysoivat varsinaiseksi vaikuttavaksi aineeksi ampisilliiniksi. Ampisilliini estää bakteerien soluseinän synteesiä. Talampisilliinin etuna on parempi imeytyminen ja siten parempi biosaatavuus. Lääkeaineen käyttökohteet ja haittavaikutukset ovat ampisilliinin kanssa samoja, mutta ripulia voi esiintyä harvemmin.R. J. Ponsford: Penicillins and Others, β‐Lactams, Kirk- Othmer Encyclopedia of Chemical Technology, John Wiley & Sons, New York, 2000. ==Lähteet== Luokka:Penisilliinit
Pohjoisen maanpuolustusalueen esikunta

Pohjoisen maanpuolustusalueen esikunta (PMPAE) oli Suomen puolustusvoimien pääesikunnan alainen aluehallintoviranomainen tehtävänään koordinoida ja ohjata maanpuolustusalueen toimintaa ja sen henkilöstön ja määrärahojen käyttöä. Se oli Pohjoisen maanpuolustusalueen komentajan johtoesikuntana. Esikunta muodostettiin 1. tammikuuta 1993 Oulussa Pohjois-Suomen sotilasläänin esikunnasta ja lakkautettiin 31. joulukuuta 2007.joukko-osastoperinteet s. 198–199 Esikunta oli alun perin Oulun kasarmialueella Intiössä, mutta se siirrettiin 5. huhtikuuta 2007 Vanhaan Hiukkavaaraan. == Komentajat == Esikuntaa johti esikuntapäällikkö, jossa tehtävässä olivatjoukko- osastoperinteet s. 199: *eversti Tauno Ylänne 1993–1994 *eversti Juhani Tyynelä 1994–2000 *prikaatikenraali Pertti Puonti 2000–2002 *prikaatikenraali Antti Lankinen 2002–2004 *prikaatikenraali Paavo Kiljunen 2004–2005 *eversti Vesa Tervo 2005–2007 ==Lähteet== * === Viitteet === Luokka:Pohjoinen maanpuolustusalue Luokka:Oulu
Luettelo Kalifornian piirikunnista

Tämä on luettelo Kalifornian osavaltion piirikunnista. Kaliforniassa on 58 piirikuntaa. Piirikunnat jakautuvat edelleen kuntiin, joita on 482. == Luettelo piirikunnista == Piirikunta Sijainti Hallintokeskus Perustettu Väkiluku (2020) Alamedan piirikunta Oakland 1853 1 682 353 Alpinen piirikunta Markleeville 1864 1 204 Amadorin piirikunta Jackson 1854 40 474 Butten piirikunta Oroville 1850 211 632 Calaverasin piirikunta San Andreas 1850 45 292 Colusan piirikunta Colusa 1850 21 839 Contra Costan piirikunta Martinez 1850 1 165 927 Del Norten piirikunta Crescent City 1857 27 743 El Doradon piirikunta Placerville 1850 191 185 Fresnon piirikunta Fresno 1856 1 008 654 Glennin piirikunta Willows 1891 28 917 Humboldtin piirikunta Eureka 1853 136 463 Imperialin piirikunta El Centro 1907 179 702 Inyon piirikunta Independence 1866 19 016 Kernin piirikunta Bakersfield 1866 909 235 Kingsin piirikunta Hanford 1893 152 486 Laken piirikunta Lakeport 1861 68 163 Lassenin piirikunta Susanville 1864 32 730 Los Angelesin piirikunta Los Angeles 1850 10 014 009 Maderan piirikunta Madera 1893 156 255 Marinin piirikunta San Rafael 1850 262 321 Mariposan piirikunta Mariposa 1850 17 131 Mendocinon piirikunta Ukiah 1850 91 601 Mercedin piirikunta Merced 1855 281 202 Modocin piirikunta Alturas 1874 8 700 Monon piirikunta Bridgeport 1861 13 195 Montereyn piirikunta Salinas 1850 439 035 Napan piirikunta Napa 1850 138 019 Nevadan piirikunta Nevada City 1851 102 241 Orangen piirikunta Santa Ana 1889 1 186 989 Placerin piirikunta Auburn 1851 404 739 Plumasin piirikunta Quincy 1854 19 790 Riversiden piirikunta Riverside 1893 2 418 185 Sacramenton piirikunta Sacramento 1850 1 585 055 San Beniton piirikunta Hollister 1874 64 209 San Bernardinon piirikunta San Bernardino 1853 2 181 654 San Diegon piirikunta San Diego 1850 3 298 634 San Francisco San Francisco 1850 873 965 San Joaquinin piirikunta Stockton 1850 779 233 San Luis Obispon piirikunta San Luis Obispo 1850 282 424 San Mateon piirikunta Redwood City 1856 764 442 Santa Barbaran piirikunta Santa Barbara 1850 448 229 Santa Claran piirikunta San José 1850 1 936 259 Santa Cruzin piirikunta Santa Cruz 1850 270 861 Shastan piirikunta Redding 1850 182 155 Sierran piirikunta Downieville 1852 3 236 Siskiyoun piirikunta Yreka 1852 44 076 Solanon piirikunta Fairfield 1850 453 491 Sonoman piirikunta Santa Rosa 1850 488 863 Stanislausin piirikunta Modesto 1854 552 878 Sutterin piirikunta Yuba City 1850 99 633 Tehaman piirikunta Red Bluff 1856 65 829 Trinityn piirikunta Weaverville 1850 16 112 Tularen piirikunta Visalia 1852 473 117 Tuolumnen piirikunta Sonora 1850 55 620 Venturan piirikunta Ventura 1872 843 843 Yolon piirikunta Woodland 1850 216 403 Yuban piirikunta Marysville 1850 81 575 ==Lähteet== == Aiheesta muualla == * Kalifornia
Kirkkorakennusten vandalismi Ranskassa

Kirkkorakennuksiin kohdistuvaa vandalismia on Ranskassa kirjattu 2010-luvulla runsaasti. Ranskassa on noin 42 000 kirkkorakennusta. Erityisesti katolisen kirkon tilat ovat joutuneet vandalismin kohteiksi. Vuosina 2008–2019 iskut katolisia kirkkoja ja hautausmaita vastaan nelinkertaistuivat. Vuoteen 2018 mennessä tehtiin katolisen kirkon tiloihin yli tuhat iskua vuodessa. Ranskan pääministeri Édouard Philippe tuomitsi vandaali-iskut helmikuussa 2019. == Tapauksia == Vuonna 2016 pidätettiin kolme radikaali-islamiin kääntynyttä naista, joiden suunnitelmana oli polttaa Pariisin Notre-Damen katedraali. Välineinä heillä oli kuusi kanisterillista bensiiniä, jotka löydettiin heidän autostaan katedraalin lähistöltä. Helmikuun 2019 alussa Nîmes’n Notre-Dame- des-enfants-kirkkoon tunkeutuneet vandaalit piirsivät ulosteella ristin kirkon seinään ja kiinnittivät siihen ehtoollistarvikkeita. 17\. maaliskuuta 2019 Pariisin toiseksi suurimman kirkon Saint-Sulpicen ovi sytytettiin palamaan. Kirkon sisätilat ja siellä olleet taideteokset kärsivät palosta aiheutuneesta tuhkasta vaurioita. 9\. marraskuuta 2019 tunkeuduttiin Charente-Maritimen departementissa Tonnay-Charentessä sijaitsevaan Saint-Etiennen kirkkoon, mistä varastettiin monstranssi, minkä lisäksi tabernaakkeli rikottiin ja risti käännettiin ylösalaisin. 18\. heinäkuuta 2020 Nantesin katedraalin urut tuhoituivat täysin palossa, jota epäillään tahallaan sytytetyksi. == Syyt == Esprit-lehden päätoimittaja Jean-Louis Schlegelin mukaan kirkkojen vandalismin taustalla on todennäköisesti useissa tapauksissa ammattivarkaiden toimintaa. Varkaat tunkeutuvat kirkon tiloihin varastaakseen esimerkiksi ehtoollismaljoja, patsaita, veistoksia ja maalauksia, jotka myyvät edelleen keräilijöille. Osa tapauksista saattaa olla myös narkomaanien tekemiä huumeiden käyttöään rahoittaakseen. Tunkeutujat yrittävät mahdollisesti tiloja häpäisemällä vaikeuttaa todellisten motiiviensa paljastumista. Osassa vandalismista on luultavasti myös kyse satanistien tarkoituksellisista yrityksistä häpäistä tilat, joihin tunkeutuvat. == Juutalaisvastainen vandalismi == Vandalismin kohteiksi ovat joutuneet enenevässä määrin myös Ranskan juutalaisten pyhät rakennukset, monumentit ja hautausmaat. Ranskalaiset piispat ovat osoittaneet solidaarisuutta maan juutalaisia kohtaan. == Katso myös == * Normandian veitsi-isku 2016 * Pariisin Notre-Damen katedraalin tulipalo 2019 == Lähteet == ==Aiheesta muualla== * Est-il vrai que 875 églises ont été vandalisées en France en un an ? Liberation 18.4.2020 Luokka:Kristinusko Ranskassa Luokka:Kristittyjen vainot
Jasmin (täsmennyssivu)

Jasmin tarkoittaa seuraavia asioita: * jasmiinit, kasvisuku, johon kuuluu useita lajeja * Jasmin, naisen etunimi * Jacques Jasmin (1798–1864), ranskalainen oksitaaninkielinen kirjailija * Jasmin, pariisilainen metroasema.
Vladytšnoje (järvi)

Vladytšnoje () on järvi Luoteis-Venäjällä Pihkovan alueen Outovan piirissä. == Maantietoa == Järvi on 1,6 kilometriä pitkä, 1,1 kilometriä leveä ja sen pinta-ala on 1,3 neliökilometriä eli 130 hehtaaria. Se sijaitsee Remdan niemimaalla suoalueen laidalla leveäksi ajan saatossa tulvineen Remdan joen päässä. Järven keskisyvyys on 3 metriä ja syvänteessä on 8 metriä syvää. Sen rannat ovat suota, jossa on siellä täällä joitakin puita. Järvi on autio eikä sinne johda tietä. Suon pohjoislaitaan asti kilometrin päähän rannasta on raivattu laaja peltoalue. Sen laidalla sijaitsee Remdajoen rannassa kylä Remda (). Remdaan tulee tie Orehovtsyn () kautta Jammin () kirkonkylältä. Tie ylittää Remdajoen ja jatkaa matkaa Samolvaan () ja edelleen niemimaan kärjessä Pnevoon () asti. == Luontoarvoja == Järvessä elää ainakin hauki, suutari, sorva, lahna, kiiski, ruutana, säyne, suutari, pasuri, sorva ja mutakala. Järven pohja on mutaa. Järven rannat ovat hiekkarantoja, jonne muta laskeutuu, turpeet levittäytyvä hetteikköna ja rantojen puut kaatuvat rantaveteen. Järvessä on kalakuolemia 2–3 vuoden välein. == Vesistösuhteita == Vladytšnoje sijaitsee Želtšan valuma-alueella ja sen laskujoki Remda on Želtšan sivujoki. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. Järven valuma-alueen koko on 31,9 neliökilometriä . Siihen onkin kaivettu kuivatusojia ympäröivältä suolta. Lisäksi siihen tulee lounaasta luontainen oja, etelästä Ljubašan () suojoki ja idästä sivujoki Galmatšiha (). Järven laskujoki Remda () on vuosia ajan tulvinut estuaariksi, joka yhtyy Želtšaniin leveämpänä kuin pääuoma itse. == Huomautuksia == == Lähteet == Luokka:Pihkovan alueen järvet Luokka:Želtšan valuma-alue Luokka:Outovan piiri
Savitaipaleen lukio

Savitaipaleen lukio on Etelä-Karjalan Savitaipaleen kunnassa toimiva yleissivistävä lukio. Se toimii samassa koulukeskuksessa kunnan yhtenäiskoulun (Europaeuksen koulu) kanssa. Lukio on tarjonnut oppilailleen runsaasti erilaisia valinnaiskursseja, esimerkiksi tennistä. Lukiolaisten käyttöön on tarjottu kannettavat tietokoneet ja heille on järjestetty ilmaiset koulukyydit. Järjestelyllä on houkuteltu opiskelijoita esimerkiksi Kouvolan Valkealan pitäjän alueelta. Vuonna 2018 Savitaipaleen lukiossa opiskeli 93 lukiolaista. Marraskuussa 2020 uutisoitiin, että puolet lukion reilusta sadasta oppilasta oli tuolloin ulkopaikkakuntalaisia. Kotikunnan ohella lukiolaisia saapuu Savitaipaleelle Kouvolasta, Taipalsaarelta, Mikkelistä, Lemiltä ja Lappeenrannasta. ==Lähteet== ==Aiheesta muualla== *Savitaipaleen lukio (opintopolku.fi) *Savitaipaleen lukio 30 sekunnissa (youtube.com) Luokka:Savitaipaleen rakennukset ja rakennelmat Luokka:Suomen lukiot
Samsung Galaxy Watch Active 2 4g

Samsung Galaxy Watch Active 2 on Samsungin valmistama älykello, joka tuli markkinoille lokakuussa 2019. == Tekniset tiedot == Käyttöjärjestelmä Tizen OS Paino 32 g Vedenkestävyys 50ATM (50 metrin syvyyteen asti) Muisti 4 gigatavua RAM-muisti 1,5 gigatavua Bluetooth kyllä WiFi kyllä sisäänrakennettu satelliittinavigointijärjestelmä kyllä Akku 247 mAh Anturit barometri, sykemittari, sydänsähkökäyrämittaus, kiihtyvyysanturi, gyroskooppi, valoisuuden tunnistin == Lisätietoja == Kellosta löytyy paljon uusia ominaisuuksia, kuten sydänsähkökäyrämittaus ja valaisuuden tunnistus. Kello toimii eSIMin avulla, 4G LTE-mobiiliverkkoyhteydellä. Kellossa on valmiiksi asennettuna yli 40 urheiluohjelmaa. Kello on myös pölyn -ja vedenkestävä. Kello kestää vettä 50 metrin syvyyteen asti. == Lähteet == Luokka:Samsung Electronicsin älykellot Luokka:Vuoden 2019 älykellot
Menandros (täsmennyssivu)

Menandros (, ) voi viitata seuraaviin: * Menandros (342–290 eaa.), komediakirjailija * Menandros (400-luku eaa.), ateenalainen sotapäällikkö peloponnasolaissodassa * Menandros (300-luku eaa.), Aleksanteri Suuren sotapäällikkö * Menandros, Baktrian kuningas * Menandros Efesoslainen, historioitsija * Menandros Laodikeialainen (1. vuosisata eaa.), Mithridates VI:n sotapäällikkö * Menandros Laodikeialainen, reettori * Menandros Protektor (Menander Protector, 500-luku), reettori ja historioitsija * Arrius Menander (100/200-luku), roomalainen juristi == Lähteet ==
Yhdystie 1961

Yhdystie 1961 kulkee Taivassalon keskustasta saman kunnan alueella sijaitsevaan Hakkenpäähän. Tien pituus on 8 kilometriä. Tien osoitenimenä on Hakkenpääntie koko matkan. ==Lähteet== 1961 Luokka:Taivassalon liikenne
Knut Alfred Stadius

Knut Alfred Stadius (23. tammikuuta 1840 Sortavala – 10. syyskuuta 1900 Helsinki) oli suomalainen virkamies, joka toimi Yleisen revisionioikeuden ylikomissaarina. Stadiuksen vanhemmat olivat kihlakunnan tuomari Otto Gustaf Stadius ja Johanna Helena Lovisa Tawaststjerna ja puoliso vuodesta 1866 Julia Tavaststjerna. Kirjailija, kansanopiston johtaja ja raittiusmies Uno Stadius oli heidän poikansa. Knut Alfred Stadiuksen ylioppilastodistuksen allekirjoitti Arvid Frithiof Nordqvist, tuomarintutkinnon hän suoritti 1861 ja sai varatuomarin arvon 1864. Stadius toimi senaatin esittelijäsihteerinä useissa eri toimituskunnissa 1885–1897 ja Yleisen revisionioikeuden ylijohtajana vuodesta 1897 kuolemaansa saakka. Valtioneuvoksen arvon hän sai vuonna 1896.Ylioppilasmatrikkeli 1853–1899: Knut Alfred Stadius. Verkkojulkaisu 2005. (Viitattu 28.5.2020) ==Lähteet== Luokka:Valtiontalouden tarkastusviraston pääjohtajat Luokka:Suomalaiset tuomarit Luokka:Vuonna 1840 syntyneet Luokka:Vuonna 1900 kuolleet
Yhdystie 1964

Yhdystie 1964 on yhdystie joka kulkee Taivassalon Onnikmaalta saman kunnan alueella sijaitsevaan Inkerantaan. Tien pituus on 5 kilometriä. Tien osoitenimenä on Onnikmaantie koko matkan. ==Lähteet== 1964 Luokka:Taivassalon liikenne
Nia Chailin

Nia Chailin (oik. Tania Tyrväinen, s. 1984) on helsinkiläinen poplaulaja, jonka debyyttialbumi Victorious julkaistiin 17. joulukuuta 2021. Victorious- albumi sisältää singlet "Circles In The Sand", "I’m Everything", "The One", "Victorious", "Queen", "Prisoner", "Lights On" ja "Eternal". Nia Chailin julkaisi 17. syyskuuta 2021 musiikkivideon ”Victorious”, joka kuvattiin Marrakechissa. Vuosina 2009–2012 Chailin opiskeli laulua ja musiikkia Pariisissa Ranskassa ja esiintyi useissa yökerhoissa. Vuonna 2014 hänet valittiin ensimmäisenä suomalaisena New York Film Academyyn opiskelemaan laulamista, esiintymistä ja tanssimista. Chailin ura alkoi jo 8-vuotiaana YLE:n musiikki-animaatioproduktioissa. Hän on tiennyt siitä asti tähtäävänsä kansainväliselle musiikkiuralle. Myöhemmin Chailin on keikkaillut Pikku G:n Suomen kiertueella ollessaan mukana muun muassa kappaleessa "Kylki kyljessä". Hänen esikuviaan ovat Beyoncé, Shakira, Madonna, Christina Aguilera ja Britney Spears. Chailinin isä on Taljanka-yhtyeen perustajajäsen, muusikko Timo Tyrväinen, ja isoisä oli oopperalaulaja Veikko Tyrväinen. ==Lähteet== Luokka:Suomalaiset laulajat Luokka:Vuonna 1984 syntyneet Luokka:Elävät henkilöt
Yhdystie 1851

Yhdystie 1851 eli Suikkilantie on maanteiden pääväyliin lukeutuva yhdystie joka haarautuu Turun Pansiontiestä ja kulkee saman kaupungin alueella sijaitsevaan Länsikeskukseen. Tien pituus on 4 kilometriä. Se liittää Turun sataman valtatie 8:aan. Pansiontien ja valtatie 8:n välinen osuus kuuluu Liikenne- ja viestintäministeriön määrittämiin maanteiden pääväyliin. Tie on suositeltu reitti Turun Satamaan raskaalle liikenteelle Turun ulkopuolelta. Suikkilantien nelikaistaistaminen satamaliikennettä varten valmistui vuonna 2014, jolloin myös eurooppatie E18 siirrettiin kulkemaan Suikkilantien kautta ja Ratapihankatu rauhoitettiin raskaalta liikenteeltä. Tien osoitenimenä on Suikkilantie koko matkan ja sillä on yhteistä linjaa myös eurooppateiden E18, E8 ja E63 kanssa Pansiontieltä eurooppatien 8 ja valtatien 8 liittymään asti. ==Lähteet== 1851 Luokka:Turun liikenne
Mackenzie Melemed

Mackenzie Melemed (s. 27. helmikuuta 1995) on yhdysvaltalainen pianisti.Mackenzie Melemed Maj Lind Competition Hän voitti vuonna 2017 ensipalkinnon Maj Lind -pianokilpailussa.Pianon tuhattaituri Mackenzie Melemed... Fazer Artists' Konserttitoimisto Melemed opiskeli vuosina 2008–2013 New England Conservatory of Musicin professorin Alexander Korsantian johdolla. Melemed muutti New Yorkiin, opiskelemassa Juilliard Schoolissa. Siellä häntä opetti Robert McDonald. Valmistuttuaan Juilliard Schoolista maisteriksi hän suoritti samassa opinahjossa kaksivuotisen diplomiohjelman, jossa hänen opettajiinsa kuului Emanuel Ax.Mackenzie Melemed Tampere Filharmonia Melemed suoritti myös suomen kielen opintoja Columbian yliopistossa. Yhdysvalloissa Melemed on esiintynyt esimerkiksi Valkoisessa talossa ja Carnegie Hallissa. Hän on tehnyt esiintymisiä myös Euroopan ja Aasian eri maissa.Bio Mackenzie MelemedMackenzie Melemed Kauniaisten musiikkijuhlat Maj Lind -kilpailun voittonsa lisäksi hän on saanut ensipalkinnon Iowan kansainvälisessä pianokilpailussa ja tullut palkituksi Hamamatsun kansainvälisessä pianofestivaalikilpailussa.ARCTIC PIANO FEST 2019: MACKENZIE MELEMED Kulttuuritalo Korundi Melemedin levyttämiin teoksiin ovat kuuluneet Avner Dormanin Kolme etydiä ja Jeajoon Ryun pianokonsertto. == Lähteet == == Aiheesta muualla == * Viralliset sivut Luokka:Yhdysvaltalaiset pianistit Luokka:Vuonna 1995 syntyneet Luokka:Elävät henkilöt
Lomakouhero

Lomakouhero oli Keski-Suomen Karstulassa, Pääjärveen kuuluvan Riuttasalmen rannalla sijainnut matkailu- ja viihdekeskus. Sen perusti kestävyysjuoksija Martti Vainio vuonna 1981. Lomakouheron palvelutarjontaan kuului muun muassa asuntovaunualue, mökkejä ja ravintola sekä vuonna 1992 rakennettu tanssilava Martinhovi. Keskus oli 1990-luvulla suosittu etenkin tanssipaikkana. Martti Vainio myi Lomakouheron vuonna 1999, jolloin yrityksen enemmistöomistajaksi tuli pääomasijoitusrahasto Matkailunkehitys Nordia Oy. Viimeisinä vuosinaan tappiota tehnyt yritys haettiin konkurssiin huhtikuussa 2008. Tämän jälkeen Lomakouheron rakennukset olivat pääosin varastokäytössä. Suurin osa rakennuksista purettiin loppuvuonna 2019, mutta tanssilavana toiminut Martinhovi siirrettiin Lakeaharjun hiihtokeskukseen Vimpeliin. ==Lähteet== Luokka:Karstulan rakennukset ja rakennelmat Luokka:Tanssilavat Luokka:Vapaa- ajankeskukset Luokka:Suomen entiset rakennukset ja rakennelmat
Yhdystie 1973

Yhdystie 1973 on yhdystie joka kulkee Uudenkaupungin Torlahdesta saman kaupungin alueella sijaitsevaan Pitkäluotoon. Tien pituus on 15 kilometriä. Tien osoitenimenä on Pyhämaantie seututieltä 196 Pyhämaanraitin risteykseen, Kettelintie Hauintien risteykseen, ja Vanha Pitkäluodontie koko loppumatkan. ==Lähteet== 1973 Luokka:Uudenkaupungin liikenne
Pehr Olof Malmström

Pehr Olof Malmström (11. joulukuuta 1758 Gunnilbo, Ruotsi – 18. syyskuuta 1834 Stora Tuna, Ruotsi) oli ruotsalainen virkamies ja pappi, joka toimi Turun akatemian professorina ja rehtorina. Pehr Olof Malmströmin vanhemmat olivat Björskogin komministeri Pehr Malmström ja Justina Hellenius ja puolisot vuodesta 1800 Maria Rosina Kessler (avioero, k. 1839) ja vuodesta 1816 Charlotta Lovisa Palmcrantz (k. 1862). Malmström tuli ylioppilaaksi Uppsalassa 1776 ja valmistui siellä filosofian maisteriksi 1785. Hänet vihittiin papiksi 1808. Malmströmistä tuli Uppsalan yliopiston käytännöllisen filosofian dosentti 1786 ja kansliakollegion ylimääräinen kanslisti 1788. Turun akatemian kreikan ja heprean kielten professoriksi hän tuli 1789, akatemian rehtorina hän toimi 1792–1793. Malmström oli kuninkaallisen kirjaston kirjastonhoitaja vuodesta 1795, kanslianeuvoksen arvon hän sai 1807. Malmström toimi kirkkoherrana Skövdessä Skaran hiippakunnassa vuodesta 1811 ja Stora Tunassa Västeråsin hiippakunnassa vuodesta 1822.Yrjö Kotivuori, Ylioppilasmatrikkeli 1640–1852: Pehr Olof Malmström. Verkkojulkaisu 2005. (Viitattu 28.5.2020) == Lähteet == Luokka:Turun akatemian professorit Luokka: Turun akatemian rehtorit Luokka:Suomalaiset professorit Luokka: Ruotsalaiset virkamiehet Luokka: Ruotsalaiset papit Luokka:Vuonna 1758 syntyneet Luokka:Vuonna 1834 kuolleet
Barilius pectoralis

Barilius pectoralis on särkien (Cyprinidae) heimoon kuuluva makean veden kalalaji. Se kasvaa yleensä korkeintaan 8,1 senttimetrin mittaiseksi. Lajia tavataan ainoastaan Intiasta. == Lähteet == Luokka:Seeprakalat
Lepidorhombus

Lepidorhombus on piikkikampeloiden (Scophthalmidae) heimoon kuuluva kalasuku. Siihen kuuluu kaksi lajia. == Lajit == * Lepidorhombus boscii (Risso, 1810) * Lepidorhombus whiffiagonis (Walbaum, 1792) – Lasikampela == Lähteet == Luokka:Piikkikampelat
Sundadanio

Sundadanio on toinen sundanrasboroiden heimon (Sundadanionidae) kalasuvuista. Särkikaloihin kuuluvat pienikokoiset, vain parisenttisiksi kasvavat sundanrasborat elävät Kaakkois-Aasiassa, ja Sundadanio-sukuun luetaan seuraavat kahdeksan lajia: * Sundadanio atomus Conway, Kottelat & Tan, 2011 * Sundadanio axelrodi (Brittan, 1976) – safiirirasbora * Sundadanio echinus Conway, Kottelat & Tan, 2011 * Sundadanio gargula Conway, Kottelat & Tan, 2011 * Sundadanio goblinus Conway, Kottelat & Tan, 2011 * Sundadanio margarition Conway, Kottelat & Tan, 2011 * Sundadanio retiarius Conway, Kottelat & Tan, 2011 * Sundadanio rubellus Conway, Kottelat & Tan, 2011 == Lähteet == Luokka:Särkikalat
Zeugopterus

Zeugopterus on piikkikampeloiden (Scophthalmidae) heimoon kuuluva kalasuku. Siihen kuuluu kaksi lajia. == Lajit == * Zeugopterus punctatus (Bloch, 1787) – Kalliokampela * Zeugopterus regius (Bonnaterre, 1788) == Lähteet == Luokka:Piikkikampelat
TELMO

TELMO eli yleinen tietoverkkohanke oli Suomessa 1990-luvun alussa Telmo ry:n vetämä projekti missä tavoiteltiin Minitel -järjestelmän kaltaista laajaa ja kattavaa tietojärjestelmää Suomeen. Vuonna 1993 TELMO-hankkeessa ennustettiin, että jokainen yritys käyttäisi tietoverkkoja vuonna 2000. Internetin leviäminen laajempaan käyttöön korvasi muut kuin internet-pohjaiset suunnitelmat 1990-luvulla. == TELMOn käyttö == Telmoa käytettiin komentoriviltä, esimerkiksi `.ku` standardikomennon tuli näyttää kustannukset. == Lähteet == Luokka:Tietojärjestelmät
Pleuronectoidea

Pleuronectoidea on kampelakalojen (Pleuronectiformes) lahkoon kuuluva kalojen yläheimo. Siihen kuuluu neljä heimoa. == Heimot == * Piikkikampelat (Scophthalmidae) * Sukakampelat (Paralichthyidae) * Oikeasilmäkampelat (Pleuronectidae) * Vasensilmäkampelat (Bothidae) == Lähteet == Luokka:Kampelakalat
Yhdystie 2481

Yhdystie 2481 on yhdystie joka kulkee Sastamalan Keikyästä Kokemäen Kauvatsalle. Tien pituus on 17 kilometriä. Tien osoitenimenä on Villiläntie Sastamalan sekä Huittisten alueella ja Yttiläntie Kokemäen alueella. ==Lähteet== 2481 Luokka:Sastamalan liikenne Luokka:Huittisten liikenne Luokka:Kokemäen liikenne
Motosu

Motosu () on Japanin kaupunki Honshūn saarella Chūbun tai Tōkain alueella Gifun prefektuurissa. Se sijaitsee sisämaassa prefektuurin lounaisosassa Neojoen varrella. Pitkänomaisen muotoinen kaupunki ulottuu etelästä Nōbin tasangolta pohjoiseen Nōgōhakuvuorelle saakka. Pohjoisessa kaupunki rajautuu Fukuin prefektuuriin. Motosussa on 33 949 asukasta (huhtikuussa 2020) ja sen pinta-ala on 374,65 neliökilometriä. Motosun kaupunki perustettiin vuonna 2004 liittämällä yhteen Motosun, Itonukin ja Shinsein maaseutukaupungit sekä Neon kyläkunta. Metsätalous on perinteisesti ollut tärkeä elinkeino. Maataloustuotteita ovat riisi, makuwa-melonit, kakit, omenapäärynät, mansikat ja koristekukat. Kaupungin eteläosiin on sijoittunut myös sementtitehdas ja kattotiilien valmistusta. Kaupungin alueella on näkyvissä pitkä, vuoden 1891 Nōbin maanjäristyksessä syntynyt Neodanin siirros. Eräs luonnonnähtävyys on suurikokoinen kirsikkapuu Usuzumi-zakura. Kaupungissa toimii myös muun muassa Usuzumi-onsenin kuuma lähde. Motosua palvelee Tarumi-rautatien Tarumi-linja. == Kuvia == Tiedosto:Motosu Folk Museum T01.JPG|Motosun kansatieteellinen museo Tiedosto:Neodani Fault and Gifu Prefectural Road Route 255.jpg|Neodanin siirros Tiedosto:木漏れ日の中を走る - panoramio.jpg|Juna Tarumi-rautatiellä Tiedosto:Mount Kanakuso from Mount Nōgōhaku.jpg|Näkymä Nōgōhakuvuorelta Tiedosto:Tarumi Station (Gifu) and haimo230-313 with Sakura.jpg|Tarumin rautatieasema == Lähteet == == Aiheesta muualla == * Kaupungin internetsivut Luokka:Gifun prefektuurin kaupungit
Vuoden 1988 Atlantin hurrikaanikausi

Vuoden 1988 Atlantin hurrikaanikausi käsittää hurrikaanit ja niitä heikommat trooppiset myrskyt, joita havaittiin Atlantilla 1. kesäkuuta – 30. marraskuuta 1988. == Myrskyt == Vuoden 1988 hurrikaanit ja trooppiset myrskyt nimi aktiivinen kuolleita Trooppinen myrsky Alberto 5.–8. elokuuta Trooppinen myrsky Beryl 8.–10. elokuuta 1 Trooppinen myrsky Chris 21.–29. elokuuta 4 Hurrikaani Debby 31. elokuuta – 5. syyskuuta 10 Trooppinen myrsky Ernesto 3.–5. syyskuuta Hurrikaani Florence 7.–11. syyskuuta 1 Nimeämätön myrsky 7.–10. syyskuuta Hurrikaani Gilbert 8.–19. syyskuuta 318 Hurrikaani Helene 19.–30. syyskuuta Trooppinen myrsky Isaac 28. syyskuuta –1. lokakuuta Hurrikaani Joan 10.–23. lokakuuta 216 Trooppinen myrsky Keith 17.–24. marraskuuta == Lähteet == == Aiheesta muualla == 1988 Atlantin hurrikaanikausi
Pušno

Pušno () on järvi Luoteis-Venäjällä Pihkovan alueen Outovan piirissä. == Maantietoa == Järvi on 1,8 kilometriä pitkä, 0,7 kilometriä leveä ja sen pinta-ala on 52,7 hehtaaria. Se sijaitsee aivan Jammin () kirkonkylän koillispuolella Želtšajoen toisella puolella. Järven koillisrannassa sijaitsee kylä Želtša () ja eteläpuolella Baranovka (). Se on saareton ja sen keskisyvyys on 2,9 metriä ja sen syvänteessä on 4,8 metriä vettä. Järven rannoilla on ranta-asutusta ja sen ympäristö on pelomaata, niittyjä ja asuinaluetta. Itäpäässä alkaa suoalue. == Luontoarvoja == Järvessä elää ainakin hauki, särki, ahven, ruutana, suutari, sorva, kiiski ja mutakala. Vuoteen 1979 tavattiin myös lahna, made ja säyne. Sen pohja on mutaa, mutta rannat ovat hiekkarantoja, jossa esiintyy mutaa. Rantaveteen on kaatunut kuolleita puita. Järvessä esiintyy 2–3 vuoden välein kalakuolemia ja sen laskuoja on padottu. == Vesistösuhteita == Pušno sijaitsee Želtšan valuma- alueella ja sen laskuoja on Želtšan sivujoki. Želtša laskee Peipsijärveen, jonka alue muodostaa Narvanjoen vesistöalueen keskiosan. Peipsijärven laskujoki Narvanjoki jatkaa pohjoiseen päin ja laskee lopuksi Suomenlahteen. Järven lähiseudulla on yli 10 muuta järveä. Sen valuma-alueen koko on lähteestä riippuen 3,8 tai 1,55 neliökilometriä . Pieni valuma-alue johtuu siitä, ettei järveen ole johdettu pitkiä ojia. Etelässä sijaitsevasta Dorožkasta () ei tule ojia ja muut ympäristön lammet tai järvet kuuluvat muihin vesistöihin. Järven laskuoja on mahdollisesti padottu, mutta se on ainoa tapa päästää järvestä vettä Želtšaan. == Huomautuksia == == Lähteet == Luokka:Pihkovan alueen järvet Luokka:Želtšan valuma-alue Luokka:Outovan piiri
Yhdystie 2613

Yhdystie 2613 on yhdystie joka kulkee Jämijärven keskustasta Ikaalisten Jylliin. Tien pituus on 13 kilometriä. Tien osoitenimenä on ensin Jämintie Jämijärven keskustasta Jämintien risteykseen, Mielahdentie maakuntarajalle, ja Jyllintie koko loppumatkan. Jämijärven keskustasta Jämintien risteykseen tie on asvaltoitua ja koko loppumatkan Jyllin koillispuolelle päällystämätöntä soratietä. ==Lähteet== 2613 Luokka:Jämijärven liikenne Luokka:Ikaalisten liikenne